|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

 KLASA:600-01/21-01/18

 URBROJ:2113/03-03-21-3

 Stubičke Toplice, 06.09.2021.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), načelnik Općine Stubičke Toplice donosi

**O D L U K U**

**I.**

Predlaže se Općinskom vijeću Općine Stubičke Toplice donošenje Odluke o dopuni Odluke o financiranju šire javne potrebe osnovnog školstva (KLASA:600-01/21-01/18, URBROJ:2113/03-01-21-2 od 7. srpnja 2021. godine).

**II.**

Sastavni dio ove Odluke je tekst prijedloga Odluke i Obrazloženje.

**III.**

Prijedlog Odluke o dopuni Odluke o financiranju šire javne potrebe osnovnog školstva upućuje se na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**OBRAZLOŽENJE**

**uz tekst prijedloga Odluke o dopuni Odluke o financiranju šire javne potrebe osnovnog školstva**

PRAVNA OSNOVA za donošenje ove Odluke je odredba članka 4. Odluke o osiguravanju sredstava za financiranje Osnovne škole Stubičke Toplice (Službeni glasnik Krapinsko-zgaorske županije br. 31a/14), kojom je propisano da se financiranje širih javnih potreba u školstvu uređuje posebnom odlukom.

Općinsko vijeće Općine Stubičke Toplice donijelo je Odluku o financiranju šire javne potrebe osnovnog školstva (KLASA:600-01/21-01/18, URBROJ:2113/03-01-21-2 od 7. srpnja 2021. godine, dalje u tekstu: Odluka).

U članku 1. Odluke propisano je da će Općina Stubičke Toplice u školskoj godini 2021./2022. financirati širu javnu potrebu osnovnog školstva - obavljanje poslova e-tehničara u sklopu projekata e-Škole i Škole za život, u iznosu od 500,00 kuna mjesečno.

Međutim, Općina Stubičke Toplice je na iznos od 500,00 kuna obvezna obračunati i uplatiti pripadajuće poreze i doprinose. Dakle, iznos od 500,00 kuna mjesečno jest neto iznos. Stoga je Odluku potrebno dopuniti u tome smislu.

OPĆINSKI NAČELNIK

Josip Beljak, dipl.ing.agr.

PRIJEDLOG

KLASA:600-01/21-01/18

URBROJ:2113/03-01-21-4

Stubičke Toplice, \_\_.2021.

Na temelju članka 4. Odluke o osiguravanju sredstava za financiranje Osnovne škole Stubičke Toplice (Službeni glasnik Krapinsko-zgaorske županije br. 31a/14) i članka 25. st. 1. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), Općinsko vijeće Općine Stubičke Toplice na svojoj \_\_\_\_. sjednici održanoj dana \_\_\_\_\_\_\_\_\_\_\_\_\_\_\_\_\_\_ 2021. godine donijelo je sljedeću

**O D L U K U**

 **o dopuni Odluke o financiranju šire javne potrebe osnovnog školstva**

**Članak 1.**

U članku 1. Odluke o financiranju šire javne potrebe osnovnog školstva (KLASA:600-01/21-01/18, URBROJ:2113/03-01-21-2 od 7. srpnja 2021. godine), iza riječi „mjesečno“ umjesto točke dodaje se zarez i riječi „uvećano za pripadajuće poreze i doprinose.“.

**Članak 2.**

Ova Odluka stupa na snagu prvog dana od donošenja.

Predsjednik Općinskog vijeća

Općine Stubičke Toplice

Tomislav Mlinarić

DOSTAVITI:

1. Osnovna škola Vladimir Bosnar Stubičke Toplice
2. Arhiva, ovdje